Ssebba t-is tlata : mi ara nsel I Mass Ahmed Ouahya yeqqar d akken tamaziɣt isekf ad tezdi ad tili d yiwet n tutlayt i wakken a tizmir a tesɛu amur deg umtedu n lecɣal n tmurt. Asteqsi id ḍefren anect-a d wagini : amek ara tili tamaziɣt d yiwet n tameslayt netta-t yebḍan ɣef acḥal d tutlayin nniḍen ( teqbaylit, tacawit, tamẓabit, tamacaɣt , tacinwit mebla ma nudred tarifit, tacelhit, tamaziɣt n Libya….) ayagi yeǧǧa kra n imsenqaden cukken imi ttwalin din i tudi ticerket ara ikerfen asnerni n tmaziɣit. Tugert deg-sen ttwalin dayen-nni ara tt-yegren deg tamda n waglugel akken d awezɣi ad tifrir , d awezɣi ad tqazem timsal timiranin iccudden ɣer tussna, tasertit, tadbelt…imi ɣef akken ttwalin wid teɛna tamsalt n tmaziɣt:i wakken ad zdin tutlayin n tmaziɣt ad uɣalen-t d yiwet, ilaq yiwet seg-sen-t a tseblaɛ tiyaḍ. Aya d awezɣi. Ɣef aya tuget deg-sen smenyafen yal tameslayt tamaziɣt a d tenerni s yiman-is am akken nernen-t di tmura nniḍen ( am Franṣa, Ṭalyen, Spanyul, Portugal) tutlayin id nesren seg tutlayt taqburt talaṭinit.